|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO** **CITTÀ DI POREČ-PARENZO** |
|  **POVJERENSTVO ZA PROVOĐENJE UPISA U DJEČJE VRTIĆE**  |
| 52440 Poreč, O.m. Tita 5, P.P. 163Tel.052 / 451-099, fax. 052 / 434-868 |

KLASA: 601-02/21-01/16

URBROJ: 2167/01-21/04-21-1

Poreč-Parenzo, 3.5.2021.

 Na temelju članka 10. stavak 1. Obveznih uputa za izradu Pravilnika o upisu djece u dječje vrtiće („Službeni glasnik Grada Poreča-Parenzo“ broj 8/20 i 4/21) Povjerenstvo za provođenje upisa u dječje vrtiće objavljuje

 **POZIV ZA UPISE DJECE U DJEČJE VRTIĆE**

**ZA PEDAGOŠKU 2021./2022. GODINU**

**I.**

 Poziv se odnosi na upise djece u sljedeće dječje vrtiće:

1. Dječji vrtić „Radost“ Poreč s područnim vrtićima u Baderni, Žbandaju, Kašteliru, Sv. Lovreču i Vižinadi ,
2. Dječji vrtić-Scuola dell'infanzia „Paperino“ Poreč s područnim vrtićima u Varvarima, Velom Maju, Dračevcu i Taru (u daljnjem tekstu: Dječji vrtić „Paperino“),
3. Dječji vrtić „Crvenkapica“,
4. Dječji vrtić „101 dalmatinac“.

**II.**

U dječjim vrtićima iz prethodne točke raspoloživa su sljedeća mjesta:

1. **DJEČJI VRTIĆ„RADOST“**
* **ZA DJECU ROĐENU OD 1.4.2015. DO 31.8.2018.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **RADOST II** | Poreč, Otokar Keršovani 14 | 10 satni redoviti | **16** |
| **RADOST II** | Poreč, Otokar Keršovani 14 | 10 satni redoviti s programom katoličkog vjerskog odgoja | **6** |
| **PV BADERNA** | Baderna, Baderna 5 | 6 i 10 satni redoviti | **5** |
| **PV ŽBANDAJ** | Poreč, Žbandaj 34a | 6 i 10 satni redoviti | **18** |
| **PV VIŽINADA** | Vižinada, Vižinada 108 | 6 i 10 satni redoviti | **4** |
| **PV KAŠTELIR** | Kaštelir, Brnobići 39 | 6 i 10 satni redoviti | **6** |
| **PV SVETI LOVREČ** | Sveti Lovreč, Gradski trg 1 | 6 i 10 satni redoviti | **9** |

* **ZA DJECU ROĐENU OD 1.9.2018. do 31.8.2020.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **RADOST I – JASLICE** | Poreč, Rade Končara 7 | 10 satni redoviti  | **33** |
| **RADOST II – JASLICE** | Poreč, Otokar Keršovani 14 | 10 satni redoviti | **6** |
| **PV BADERNA – JASLICE** | Poreč, Baderna 5 | 10 satni redoviti | **6** |
| **PV ŽBANDAJ - JASLICE** | Poreč, Žbandaj 34a | 10 satni redoviti | **18** |
| **PV VIŽINADA – JASLICE** | Vižinada, Vižinada 108 | 10 satni redoviti | **7** |
| **PV KAŠTELIR - JASLICE** | Kaštelir, Kaštelir 25 | 10 satni redoviti | **9** |

1. **DJEČJI VRTIĆ-SCUOLA DELL'INFANZIA „PAPERINO“**
* **ZA DJECU ROĐENU OD 1.4.2015. do 31.8.2018.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **PAPERINO POREČ** | Poreč, Obala Matka Laginje 6 | 10 satni redoviti | **6** |
| **PV DRAČEVAC** | Poreč, Dračevac 34 | 10 satni redoviti | **7** |

* **ZA DJECU ROĐENU OD 1.9.2018. do 31.8.2020.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **PV DRAČEVAC – JASLICE** | Poreč, Dračevac 34 | 10 satni redoviti | **8** |
| **PV VARVARI – JASLICE** | Poreč, Varvari , Školska bb  | 10 satni redoviti | **5** |
| **PV VELI MAJ – JASLICE** | Poreč, Veli Maj, Palacina bb  | 10 satni redoviti | **5** |
| **PV TAR - JASLICE** | Tar, Borgo 35 | 10 satni redoviti | **5** |

1. **DJEČJI VRTIĆ „CRVENKAPICA“**
* **ZA DJECU ROĐENU OD 1.4.2015. DO 31.8.2018.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **VRTIĆ CRVENKAPICA** | Poreč, Petra Preradovića 4 | 10 satni redoviti | **3** |

* **ZA DJECU ROĐENU OD 1.9.2018. DO 31.8.2020.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **VRTIĆ CRVENKAPICA -JASLICE** | Poreč, Petra Preradovića 4 | 10 satni redoviti | **14** |

1. **DJEČJI VRTIĆ „101 DALMATINAC“**
* **ZA DJECU ROĐENU OD 1.9.2018. DO 31.8.2020.**

|  |  |  |  |
| --- | --- | --- | --- |
| **NAZIV****USTANOVE** | **ADRESA** | **PROGRAM** | **RASPOLOŽIVA MJESTA** |
| **JASLICE**  | Nova Vas, Antonci 35a i Poreč, M. Vlašića 39 | 10 satni redoviti | **20** |

**III.**

Učešće roditelja u cijeni programa:

|  |  |
| --- | --- |
| **NAZIV****USTANOVE** | **UČEŠĆE RODITELJA**  |
| **JASLICE**  | **VRTIĆ** |
| **10 satni program** | **6 satni program\*** |
| **„RADOST“** | 750 kn | 670 kn | 535 kn |
| **„PAPERINO“** | 750 kn | 670 kn | 535 kn |
| **„101 DALMATINAC“** | 750 kn | 670 kn |  |
| **„CRVENKAPICA“** | 1.100 kn | 1.100 kn |  |

\* izvodi se u Dječjim vrtićima „Radost“ u Baderni, Žbandaju, Kašteliru, Vižinadi i Sv. Lovreču.

\* izvodi se u Dječjem vrtiću „Paperino“ u Taru.

**IV.**

U dječje vrtiće mogu se upisati djeca od navršenih 12 mjeseci starosti pa do polaska u osnovnu školu.

Dijete i roditelji moraju u vrijeme podnošenja zahtjeva za upis djeteta u vrtić imati prebivalište na području jedinice lokalne samouprave na kojem se nalazi dječji vrtić ili područni vrtić dječjeg vrtića u koji žele upisati dijete ili imati status stranca sa stalnim ili privremenim boravkom na području te jedinice lokalne samouprave.

**Dijete mora u vrijeme podnošenja zahtjeva za upis djeteta u vrtić biti cijepljeno protiv bolesti iz Programa obveznih cijepljenja, s iznimkom djece koja imaju kontraindikacije na pojedina cijepljenja.**

**Dijete koje nije cijepljeno ne može biti primljeno u dječji vrtić/jaslice, te se takve molbe neće razmatrati.**

Obveza cijepljena djece uređena je Programom zdravstvene zaštite djece, higijene i pravilne prehrana djece u dječjim vrtićima (“Narodne novine” broj 105/02 i 55/06).

**V.**

Roditelj/skrbnik može na zahtjevu za upis djeteta u dječji vrtić upisati tri dječja vrtića koje želi da dijete pohađa, redoslijedom kojeg sam izabere.

Roditelj/skrbnik će imati mogućnost izbora sufinanciranja boravka djece u dječjim vrtićima prema vlastitom izboru samo ako u dječjim vrtićima kojih je osnivač Grad Poreč-Parenzo (Dječji vrtić „Radost“ i Dječji vrtić-Scuola dell'infanzia „Paperino“) nema raspoloživih mjesta za upis djece.

**VI.**

**Obrasci zahtjeva za upis djece u vrtiće mogu se preuzeti**:

1. u gradskoj upravi i to:

- na internetskim stranicama Grada Poreča-Parenzo (www.porec.hr),

- kod portira na adresi Obala maršala Tita 4, radnim danom od 8-15 sati,

 2. u svim dječjim vrtićima i na njihovim internetskim stranicama.

**VII.**

**Obrasci zahtjeva za prijem djece u vrtiće predaju se** u zatvorenoj omotnici s naznakom: „ZA UPIS U DJEČJI VRTIĆ“ u Prijamnu kancelariju gradske uprave (pisarnicu), na adresi Obala m. Tita broj 4, prizemno, radnim danom od 8 do 14 sati.

**VIII.**

**Zahtjevi za prijem djece u vrtiće podnose se od 3. do 21. svibnja 2021. godine.**

Zbog stupanja na snagu Opće uredbe o zaštiti osobnih podataka, prilikom predaje omotnica, svakom će podnositelju biti dodijeljen urudžbeni broj pod kojim će biti objavljeni rezultati natječaja.

**IX.**

**Uz zahtjev za upis djeteta u vrtić/jaslice roditelj/skrbnik je obvezan priložiti:**

1. izvadak iz matice rođenih ili rodni list za dijete (original ili presliku),
2. dokaz o prebivalištu djeteta i oba roditelja/skrbnika – obostrane preslike osobnih iskaznica djeteta i roditelja ili uvjerenje Policijske postaje Poreč ne starije od 30 dana od dana podnošenja zahtjeva ili elektronički zapisi iz sustava e-građani ne starije od 30 dana od dana podnošenja zahtjeva,
3. ZA SVU DJECU potvrdu o obavljenom sistematskom zdravstvenom pregledu predškolskog djeteta prije upisa u dječji vrtić, ne stariju od 30 dana od dana podnošenja zahtjeva,

**Radi ostvarivanja bodova temeljem članka 23. Obveznih uputa za izradu Pravilnika o upisu djece u dječje vrtiće:**

1. izjavu o statusu samohranog roditelja, ovjerenu kod javnog bilježnika,
2. izjavu o statusu jednoroditeljske obitelji, ovjerenu kod javnog bilježnika ili rješenje o razvodu braka,
3. potvrdu (uvjerenje) o statusu redovnog učenika/studenta,
4. za dokaz o zaposlenosti roditelja/skrbnika **zaposlenog u Republici Hrvatskoj prihvaćati će se isključivo:**
5. potvrda o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od prvog dana od dana objave ovog Poziva,
6. **ILI** elektronički zapis o radno-pravnom statusu (e-radna knjižica) iz sustava e-građani, ne starije od prvog dana od dana objave ovog Poziva,

**POTVRDE POSLODAVCA IZ HRVATSKE NEĆE SE UVAŽAVATI**

Za dokaz o zaposlenosti roditelja/skrbnika **zaposlenog u inozemstvu prihvaćati će se isključivo:**

1. potvrda poslodavca sa jasno navedenim imenom zaposlenika, mjestom obavljanja posla i vremenom trajanja radnog odnosa - prevedena na hrvatski jezik od ovlaštenog sudskog tumača.
2. mišljenje nadležnih ustanova o kategorizaciji djeteta s teškoćama u razvoju,
3. dokaze (rješenje) roditelja o žrtvi ili invalidu Domovinskog rata,
4. rješenje Centra za socijalnu skrb o udomiteljstvu djeteta,
5. dokaz o broju članova domaćinstva za obitelji s troje i više djece – izvode iz matične knjige rođenih za djecu za koju se ne podnosi zahtjev za upis (original ili preslika) i obostrane preslike osobnih iskaznica ili uvjerenja o prebivalištu ne starije od 30 dana od dana podnošenja zahtjeva,
6. rješenje o dječjem doplatku ili dokaz o zadnjoj uplati dječjeg doplatka,
7. rješenje o 80% invalidnosti roditelja,
8. mišljenje nadležnih ustanova o kategorizaciji drugog djeteta s teškoćama u razvoju (djeteta za koje se ne podnosi zahtjev),
9. dokaz o teškoj bolesti roditelja/skrbnika koja smanjuje njegovu radnu sposobnost (liječnička dokumentacija),
10. rješenje Centra za socijalnu skrb o ostvarivanju prava na zajamčenu minimalnu novčanu naknadu,
11. rješenje Hrvatskog zavoda za zdravstveno osiguranje da je roditelj/skrbnik na roditeljskom dopust do treće godine života djeteta za dijete za koje se traži upis u vrtić,
12. za upis u DV „Paperino“ dokaz o talijanskoj narodnosti – rodni list ili uvjerenje o nacionalnosti iz popisa birača,
13. za upis u DV „Paperino“ dokaz da su brat ili sestra učenici Talijanske osnovne škole-Scuola elementare italiana „Bernardo Parentin“ – potvrda Škole.

**X.**

**Nepravovremeni zahtjevi, odnosno zahtjevi koji nisu predani u roku određenom točkom VIII. Poziva, neće se razmatrati niti bodovati prilikom izrade konačne liste.**

**Bodovanje će biti izvršeno na temelju priloženih dokaza.**

**XI.**

**Zahtjevi koje ne ispunjavaju uvjete iz točke IV. ovog Poziva bit će odbijeni**.

**XII.**

**Rezultati upisa** djece u dječje vrtiće (Lista reda prvenstva upisa u dječje vrtiće) **bit će objavljeni** na oglasnim pločama i internetskim stranicama dječjih vrtića iz točke I. ovog Poziva i internetskoj stranici Grada Poreča-Parenzo nakon utvrđivanja istih, a najkasnije do 18. lipnja 2021.

**XIII.**

Roditelji mogu izjaviti prigovor na Listu reda prvenstva u roku od 8 dana od objave Liste.

Prigovor se može izjaviti samo zbog nepravilnosti u postupku bodovanja.

**Prigovori, žalbe ili slični podnesci koji se ne odnose na nepravilnosti u postupku bodovanja, već na odredbe Pravilnika, dopunu dokumentacije ili su podneseni iz drugih razloga, bit će odbijeni ili odbačeni.**

Prigovor se predaje Povjerenstvu za provođenje upisa u dječje vrtiće.

Odluku o prigovoru donosi upravno vijeće dječjeg vrtića na koji se prigovor odnosi, najkasnije u roku od 15 dana od isteka zadnjeg dana roka za podnošenje prigovora.

Odluka upravnog vijeća je konačna.

**XIV.**

Nakon donošenja odluka po prigovorima, Povjerenstvo utvrđuje Konačnu listu reda prvenstva upisa u dječje vrtiće i Listu upisa djece po dječjim vrtićima, koje se dostavljaju dječjim vrtićima.

Na temelju Konačne lista i Listi upisa djece po dječjim vrtićima upravna vijeća dječjih vrtića donose odluku u upisu djece u dječji vrtić.

Liste se objavljuju na oglasnim pločama i internetskim stranicama dječjih vrtića i na internetskoj stranici Grada Poreča-Parenzo.

Na oglasnim pločama i internetskim stranicama dječjih vrtića objavljuje se i odluka upravnog vijeća o upisu djece u dječji vrtić.

**XV.**

**Informacije je moguće dobiti isključivo telefonom u navedeno uredovno vrijeme na broj 634- 321 ili na mail : ira.kocijancic@porec.hr**

 PREDSJEDNICA

 Nadia Štifanić Dobrilović, v.r.